סוזאנה סונדפור

סוזאנה אארטון סונדפור (באנגלית: Susanne Aartun Sundfør; נולדה ב-19 במרץ 1986) היא זמרת-יוצרת ומפיקת תקליטים נורווגית. סגנונה המוזיקלי משלב אלמנטים של ארט פופ, אלקטרוניקה, מוזיקת פולק ופופ ניסיוני. סונדפור נולדה וגדלה בעיירה האוגסונד(אנ') (Haugesund) שבמערב נורווגיה. סונדפור היא נכדתו של התאולוג והבלשן של אארטון(אנ') (Kjell Aartun). סונדפור גילתה עניין רב במוזיקה בילדותה והיא החלה לנגן בכינור בגיל שמונה, לקחה שיעורי פסנתר לראשונה בגיל תשע, ולקחה שיעורי שירה לראשונה בגיל 12. בתיכון היא למדה במגמת מוזיקה. בהמשך למדה אנגלית ואמנות באוניברסיטת ברגן. סונדפור החלה להופיע לראשונה במהלך שנת 2005. אלבום הבכורה של סונדפור, אשר נקרא "Susanne Sundfør", יצא לשווקים ב-2007 וזכה להצלחה ניכרת בנורווגיה, במיוחד בזכות הפופולריות של הסינגל "Walls". בשנת 2008 סונדפור זכתה בנורווגיה בפרס Spellemannprisen (הפרס הנורווגי המקביל לפרס הגראמי) בקטגוריית האמנית הטובה ביותר, אך היא דחתה את הפרס, בטענה שהיא לא מרגישה בנוח עם קטגוריות המבוססות על מגדר. אלבום האולפן השני של סונדפור, "The Brothel", אשר יצא לשווקים ב-2010, הכיל ססאונד אלקטרוני יותר והוא היה לאלבום הנמכר ביותר בנורווגיה באותה השנה. בשנת 2012 הוציאה סונדפור את אלבום האופן "The Silicone Veil" אשר הגיע לצמרת מצעד האלבומים הנורווגי באותה השנה וזכה לשבחים רבים. בשנת 2015 הוציאה לשווקים את האלבום "Ten Love Songs" שהכיל אלמנטים של מוזיקת דאנס-פופ אלקטרונית אשר זכה להצלחה מסחרית ניכרת בנורווגיה ומחוץ לנורווגיה, והכיל בין היתר את הלהיטים "Fade Away" ו-"Delirious". ב-2017 הוציאה לשווקים את האלבום "Music for People in Trouble" שהכיל סאונד אקוסטי יותר ועסק בנושאים של הרס סביבתי, קריסה חברתית וחרדה קיומית. לאורך השנים סונדפור שיתפה פעולה עם מספר אמנים, כולל הרכב המוזיקה האלקטרונית הנורווגי רויקסופ והרכב המוזיקה האלקטרונית הצרפתי M83. היא זכתה לפרסום רב בשנת 2013 כאשר ביצעה את השיר "Oblivion"(אנ') שהיה נעימת הנושא של הסרט "אבדון" אשר הופק על ידי M83. בנוסף, לאורך השנים סונדפור הפיקה מוזיקה לאמנים אחרים והלחינה גם את המוזיקה לסרט התיעודי "Self Portrait" משנת 2020. אלבום האולפן השישי שלה, "Blómi" יצא לשווקים ב-2023. באוגוסט 2020 פרסמה סונדפור באינסטגרם שהיא בהריון עם בנה הראשון. שנתיים לאחר מכן, בקיץ 2022, סונדפור נישאה למוזיקאי הג'אז הנורווגי אנדרה רוליגהטן(אנ'). סינגלים שיצאו לשווקים במסגרת שיתופי פעולה מדיה וקבצים בנושא סוזאנה סונדפור בוויקישיתוף אתר האינטרנט הרשמי של סוזאנה סונדפור (באנגלית) סוזאנה סונדפור, ברשת החברתית פייסבוק סוזאנה סונדפור, ברשת החברתית אקס (טוויטר) סוזאנה סונדפור, ברשת החברתית אינסטגרם סוזאנה סונדפור, סרטונים בערוץ היוטיוב סוזאנה סונדפור, סרטונים באתר Vimeo סוזאנה סונדפור, במסד הנתונים הקולנועיים IMDb (באנגלית) סוזאנה סונדפור, באתר אפל מיוזיק (באנגלית) סוזאנה סונדפור, באתר ספוטיפיי סוזאנה סונדפור, באתר סאונדקלאוד (באנגלית) סוזאנה סונדפור, באתר Last.fm (באנגלית) סוזאנה סונדפור, באתר AllMusic (באנגלית) סוזאנה סונדפור, באתר MusicBrainz (באנגלית) סוזאנה סונדפור, באתר דיזר סוזאנה סונדפור, באתר Yandex.Music (ברוסית) סוזאנה סונדפור, באתר Discogs (באנגלית) סוזאנה סונדפור, באתר Songkick (באנגלית) סוזאנה סונדפור, באתר Genius סוזאנה סונדפור, באתר טיידל (באנגלית) "Susanne Sundfør Biography & History". AllMusic. ארכיון מ-21 במרץ 2021. נבדק ב-6 ביוני 2017. {{cite web}}: (עזרה) Talseth, Tomas (28 באוגוסט 2020). "Susanne Sundfør har fått sitt første barn". Verdens Gang (בנורווגית). נבדק ב-11 בנובמבר 2022. {{cite news}}: (עזרה) Rakvaag, Geir (28 באפריל 2023). "–Jeg liker å få applaus, men de vet ikke hvem jeg egentlig er". Dagsavisen. נבדק ב-28 באפריל 2023. {{cite news}}: (עזרה)